
ДП ЩЕ СЕ ПРОВЕЖДА ПРИ СТРИКТНО 
СПАЗВАНЕ ПРИНЦИПИТЕ НА ПОЛИТИКАТА
НА НУЛЕВА ТОЛЕРАНТНОСТ!

НАДДАВАНЕ
2. Системи и конвенции – Държавното първенство е ЕБЛ категория 1. Разрешени са всякакви системи и конвенции. При използване на HUM  и/или Brown Sticker Conventions е необходимо да се предоставят подробно попълнени КК заедно с пълните системи за анонсиране и  допълнителни формуляри за Brown Sticker Opening Bid/Overcall Announcement в определените от регламента срокове. Също така отбор, който има двойка(и), използващи HUM, играе с/у отбор, чийто състезатели не използват HUM, се счита за отбор-гост за целия мач и сяда първи. Ако и двата отбора използват HUM, то това ограничение отпада и домакинството се определя както е посочено по-долу в регламента. 
3. Блъфиране – Забранено е блъфирането с конвенционално откриване и първа намеса. Забранено е блъфирането с конвенционални отговори до 3NT включително. В останалите случаи блъфирането е разрешено при условие, че и партньорът е в абсолютно неведение за направения блъф. СИСТЕМНИТЕ БЛЪФОВЕ ОТ ВСЯКАКЪВ ВИД СА ЗАБРАНЕНИ. ЗАБРАНЕНИ СА ВСЯКАКВИ КОНВЕНЦИИ ЗА КОНТРОЛ НА БЛЪФА. ВСИЧКИ ЯВНИ И НЕЯВНИ УГОВОРКИ ОТНОСНО БЛЪФА ЗАДЪЛЖИТЕЛНО ТРЯБВА ДА БЪДАТ РАЗКРИВАНИ. Двойките със съвместен опит трябва да алертират всички възможни анонси, при които партньора има навика да блъфира. В конвенционалните карти задължително трябва да бъде упомената честотата на блъфиране..
4. Процедура при игра с бидинг-боксове – даден анонс се счита за направен, когато бидинг-картата е извадена от бокса с намерение да бъде анонсирана, освен при недопустими анонси и очевидно погрешно извадена бидинг-карта.
5. Алертиране - правилната процедура за алертиране при използване на бидинг-боксове е използване на картата ALERT, която се показва по убедителен начин, така че и двамата противници да я видят.ОТГОВОРНОСТТА ЗА ПРАВИЛНОТО ПРЕДУПРЕЖДАВАНЕ НА ПРОТИВНИЦИТЕ ЧРЕЗ АЛЕРТ ПАДА  ИЗЦЯЛО ВЪРХУ АЛЕРТИРАЩИЯ. Всяко отклонение от тази процедура ще се счита за дезинформация и може да бъде санкционирано.
Съгласно препоръките на СБФ относно алертирането, противниците трябва да питат за значението на дадените анонси с цел собствена защита (особено тези, които играят различни методи в зависимост от значението на даден противников анонс!).
При алертиране се използва политиката на ЕБЛ:
· Алертират се всички обяви, които имат изкуствено или специално значение. (Не очаквайте, че противниците знаят, че играете Прецизна трефа!)
· Алертират се всички обяви, които са уговорени между партньорите и не биха могли да бъдат разбрани от противниците.
· Алертират се нефорсиращи скокови отговори в нов цвят след откриване или намеса, както и нефорсиращите отговори в нов цвят от непасувала ръка след откриване едно в цвят от партньора.
· Ако не сте сигурни дали да алертирате или не, то алертирайте веднага и напишете необходимото обяснение.
· Откриване 1 БК в границите 14-18 HPC и с балансирано разпределение не се алертира.
При игра без паравани:
· Алертира се до 3 NT включително.
· Не се алертират всички видове контри и стандартен Стеймън.
· Не се алертират обяви на четвърто или по-високо ниво с изключение на конвенционални обяви в първия кръг на наддаване.

6. Обяснения:
· всеки играч съгласно П20 може да поиска обяснения за направените обяви, но единствено в писмена форма! Отговорът на поискано обяснение се дава също в писмена форма! (Това се прави, за да може написаното да служи като доказателство пред съдията при евентуални проблеми, ако противника претендира, че не е разбрал.) 
· Всеки играч е длъжен съгласно П40А и принципа на пълно разкриване на съвместните уговорки да даде пълни, ясни и точни обяснения относно направените уговорките и придобития съвместен опит, особено когато се използват необичайни системи и конвенции.
· Не използвайте имена на конвенции за анонсиране, атаки или маркировки, за които не сте сигурни (или могат да имат различна трактовка)! Не използвайте имена на базови системи, ако сте променили значението на откриващи анонси! В противен случай може да се счете за подвеждане на противниците!
· Ако играете вариращ БК – веднага напишете на листчето съответната точкова граница и възможни разпределения.
· Двойките, използващи специални системи и или конвенции са изцяло отговорни за даването на пълни и точни писмени обяснения на противниците и при възникнало неразбирателство цялата тежест пада в/у тях.
7. Процедура при игра с паравани:
· N е отговорен за правилното поставяне на доновете на масата.
· N-S са отговорни за движението на таблата (E-W не се намесват!). Ако E-W искат да регулират темпото на анонсите, то те могат да поставят анонса пред себе си на масата (а не на таблата) в рамките на 15-20 сек. и след това да го сложат в таблата! N-S също може да регулира темпото, посредством изкуствено забавяне движението на таблата (ок. 15-20 сек.)
· След завършване на анонсирането правилният защитник прави своята атака със закрита карта.
· Параванът се отваря задължително от декларант/мор!
· След отварянето на паравана, анонсите задължително стоят на масата и се прибират чак след като първоначалната атака бъде открита!!!
· След откриване на първоначалната атака играчите прибират анонсите си, N маха таблата от масата, но контейнерът задължително остава в правилните посоки от декларант/мор!
· При сваляне на мора декларантът задължително мисли поне 15-20 сек. преди да изиграе първия ход от мора. Ако декларантът играе бързо, следващият защитник разполага с цялото време, което му е необходимо, без да се счита, че предава непозволена информация на партньора си относно цвета на първата взятка.
8. Скок-обяви - използуването на STOP картата за обявяване е желателно. Използвай я винаги или никога! Дори и да не бъде използвана след скокова обява, пауза от 10-15 сек. се счита за нормално темпо. Отговорността за контрол на темпото на масата се пада изцяло на играча, даващ скокова обява, който чрез STOP картата или по друг начин дава право на следващия на ред играч да анонсира.
СИГНАЛИ И МАРКИРОВКИ
Забранено е използването на шифровани сигнали. Съгласно дефиницията на СБФ това са сигнали, при които предаваната между защитниците информация остава скрита за декларанта поради използване на определени кодове, известни само на тях.

РАБОТА С BRIDGEMATES
Играчът на позиция N на всяка маса въвежда резултатите в bridgemates. Задължително показва въведения резултат на противника.

КОНТЕСТАЦИИ
Всяка контестация срещу съдийско решение се подава до Апелативната комисия чрез Главния съдия с депозит от 50 лв. в рамките на обявения период за корекции. ЗА КОНТЕСТАЦИЯ БЕЗ ОСНОВАНИЕ ДЕПОЗИТА НЕ СЕ ВРЪЩА.

ПЕРИОД ЗА КОРЕКЦИИ
Времето за корекции приключва 30 мин след края на текущия кръг. За грешно нанесени и публикувани резултати този период може да бъде удължен, но със съгласието на организатора.

КОРИГИРАНЕ НА ЗАПИСИ 
Съгласно П69 и П71 отказ от съгласие с противникова претенция за определен брой взятки може да бъде направен, но в рамките на обявения период за корекции.
Съгласно П79 в рамките на обявения период за корекции могат да бъдат коригирани предварително съгласувани и записани в протоколите бриджови резултати, за които трябва да бъдат представени неоспорими доказателства и от двете двойки (отбори), че са грешни!

КОНВЕНЦИОНАЛНИ КАРТИ, ДОПЪЛНИТЕЛНИ ФОРМУЛЯРИ, СИСТЕМИ
Желателно е всички двойки да имат 2 еднакви и подробно попълнени конвенционални карти (EBL/WBF формат), които трябва да са поставени на масата. В съмнителните или неясни случаи, когато дадена двойка не може да докаже твърденията си относно направена обява, игра или атака с конвенционална карта и/или система, съдията прилага П21В1(b).
Използваните от двойката конвенции трябва да бъдат описани подробно, а не само с имена, в противен случай съдията постановява дезинформация.

МОБИЛНИ ТЕЛЕФОНИ, IT УСТРОЙСТВА
ЗАБРАНЕНО Е ИЗПОЛЗВАНЕТО НА МОБИЛНИ ТЕЛЕФОНИ И ДРУГИ IT УСТРОЙСТВА ПО ВРЕМЕ НА ИГРА! Всички подобни устройства, внесени в игралната зала следва да бъдат изключени! Съдиите ще извършват проверки за включени устройства. Всеки състезател, който използва подобни устройства или е с включено устройства в игралната зала по време на игра или откаже да бъде проверяван, получава автоматично процедурно наказание 1 VPs. 

ПУШЕНЕ
ПУШЕНЕТО В ИГРАЛНИТЕ ЗАЛИ Е ЗАБРАНЕНО. ЗАБРАНЕНО Е ИЗЛИЗАНЕТО ОТ ИГРАЛНАТА ЗАЛА ЗАРАДИ ПУШЕНЕ. Всеки състезател, нарушаващ това изискване получава автоматично процедурно наказание 1 VPs. 

ПРЕЖДЕВРЕМЕННО ИЗЛИЗАНЕ ОТ ЗАЛАТА ЗА ИГРА
ЗАБРАНЕНО Е ПРЕЖДЕВРЕМЕННОТО СТАВАНЕ И НАПУСКАНЕ НА МЕСТАТА ПО ВРЕМЕ НА КРЪГА. МОРЪТ МОЖЕ ДА НАПУСКА МАСАТА ЕДИНСТВЕНО ПО УВАЖИТЕЛНИ ПРИЧИНИ СЛЕД СВАЛЯНЕ НА КАРТИТЕ СИ, НО ПРИ СЪГЛАСИЕ НА ПРОТИВНИЦИТЕ. СЛЕД ПРИКЛЮЧВАНЕ НА ИГРА И ПРЕДИ КРАЯ НА КРЪГА, СЪСТЕЗАТЕЛ, НО НЕ И ЗАЕДНО СЪС СВОЯ ПАРТНЬОР, може да напуска масата по уважителни причини. НА ИГРАЧИТЕ Е ЗАБРАНЕНО ДА ДИСКУТИРАТ ИГРИТЕ ОТ ТЕКУЩИЯ КРЪГ. АБСОЛЮТНО Е ЗАБРАНЕНО ЕДНОВРЕМЕННОТО ИЗЛИЗАНЕ И НА ДВЕТЕ ДВОЙКИ ОТ ЕДИН И СЪЩ ОТБОР ПРЕДИ КРАЯ НА МАЧА.
Всеки състезател, нарушаващ без причина тази процедура, получава автоматично процедурно наказание 1 VPs.

ПРОЦЕДУРА ПРИ НАРУШАВАНЕ НА ТЕМПОТО
1. Ако играч от другата страна на паравана при идването на таблата счете, че е имало нарушаване на темпото и в резултат на това би могло да има предаване на забранена информация, той трябва, съгласно П16Б2, да извика съдия. Той може да направи това в произволно време преди първоначалната атака да бъде направена и паравана отворен, но при условие, че противника от същата страна на паравана не оспорва забавянето, съдията може да бъде извикан и след края на разиграването.
2. При неспазване на описаното в т. 1 изискване съдията приема, че партньорът е обърнал внимание на нарушаването на темпото. В този случай той се произнася, че няма забавяне и следователно няма забранена информация. Забавяне на таблата до 20 сек. не се счита за значимо.

БАВНА ИГРА
Всеки състезател, който с постоянна бавна игра пречи на нормалното протичане на състезанието, получава автоматично процедурно наказание 1 VPs. За постоянно бавна игра по преценка на съдия наказанията могат да бъдат увеличени.

СМЯНА НА ИГРИ
Смяната на игри по време на мачовете ще се извършва от помощен персонал или съдия.

ИЗОПАЧЕНИ РАЗДАВАНИЯ
Раздаването се счита за изопачено съгласно дефиницията дадена в П87, с изключение ако е изиграно и на двете маси от един и същи мач в еднакъв вид, независимо, че се различава от останалите дубликати.
Когато изопачено раздаване е изиграно, съдията прилага П86В2. Заместващо раздаване не следва да бъде изиграно в съответствие с П86А, когато крайния резултат от мача без това раздаване би могъл да бъде известен на някой състезателите от мача. В този случай изопаченото раздаване се анулира и резултатът от мача се изчислява на базата и броя на нормално изиграните раздавания. (Пример: при 16 донови мачове, ако се анулира едно изопачено раздаване и не са изпълнени условията за изиграване на заместващо раздаване или прилагане на П86В2, то мачът се изчислява по таблицата за 15 игри.)
При еднозначно доказана вина на състезател, изопачил дадено раздаване се налага процедурно наказание от 1 VP. В случай на повторно изопачаване или умишлено действие, наказанието може да бъде завишено.

ЗАЕМАНЕ НА МЕСТА 
Препоръчва се на играчите да заемат своите места в началото на всеки мач 5 мин. преди обявеното в часовия график време. Наказанията за закъснения в началото на кръга са автоматични и не се отменят дори и при по-ранно изиграване на мача.

ЗРИТЕЛИ И ЖУРНАЛИСТИ
Всички зрители и журналисти са добре дошли на турнирите. ОЧАКВА СЕ ДА СПАЗВАТ КОРЕКТНО И ЕТИЧНО ПОВЕДЕНИЕ ПО ВРЕМЕ НА ИГРА И ПО НИКАКЪВ НАЧИН ДА НЕ ПРЕЧАТ НА СЪСТЕЗАТЕЛИТЕ. ЗРИТЕЛИТЕ И ЖУРНАЛИСТИТЕ НЯМАТ ДОСТЪП ДО ЗАКРИТАТА ЗАЛА. МОГАТ ДА НАБЛЮДАВАТ ИГРАТА САМО НА ЕДНА МАСА. ОГРАНИЧЕНИЯТА ЗА ПУШЕНЕ И ИЗПОЛЗВАНЕ НА IT УСТРОЙСТВА СА В СИЛА И ЗА ЗРИТЕЛИТЕ И ЖУРНАЛИСТИТЕ. При нарушаване на тези правила или по желание на състезател(и) могат да бъдат отстранени от залата.

НЕТРЕТИРАНИ КАЗУСИ
За всеки възникнал и нетретиран казус в този регламент да се прави справка в официалните регламенти на EBL или WBF.





ОТБОРНО ПЪРВЕНСТВО

1. Схема на турнира: ОП се състои от два етапа. В първи етап се играе Howell 16/13 без последния кръг (12 кр. по две игри в кръг) Ситингът за първи кръг е дирижиран така, че двете двойки от всеки отбор да не се срещат помежду си. Резултатите от всеки кръг се изчисляват по Butler методиката в IMPs и се превръщат във VPs. Класирането е във VPs. Във втория етап се играят отборни мачове. Отборите се разделят в две групи по четири отбора на базата на класирането от първия етап. Играят се три кръга всеки с/у всеки по 8 игри всеки мач. Към тези резултати се прибавя СО от първия етап, който е равен на сумата от VPs на съотборниците. След трите мача в двете групи се преминава в последната фаза на елиминации. Играят се полуфинал и финал по 12 игри за мач по следната схема: За полуфинала отборите играят както следва. А1 – В2 и А2 – В1 за първите четири места в крайното класиране и А3 – В4 и А4 – В3 за 5-8 място в крайното класиране. За финала играят победителите помежду си и победените също.
2. Заемане на местата – гостите сядат първи съгласно текущия ситинг. 
3. Официални резултати – След сверяване на резултатите задължително се предава официална бланка, подписана от капитаните. ЗА ПРЕДАВАНЕ НА РЕЗУЛТАТИТЕ ОТ МАЧА СА ЕДНАКВО ОТГОВОРНИ И ДВАТА ОТБОРА! 
4. Напуснал отбор - ако е напуснал преди половината от срещите от финала – резултатите му се анулират. Ако е напуснал по-късно за невиновния отбор се присъжда най-добрият резултат от следните три положения: 1. 12:0 или 2. средният резултат на невиновния отбор, изчислен след края на състезанието или 3. допълващият до 20 среден резултат на напусналия отбор.
5. Класиране - при равни VP са в сила следните приоритети: за етапа всеки с/у всеки – 1. Швейцарски коефициент (Сумата от победните точки на противниците, с които отборът се е срещал). 2. Импов коефициент (количеството спечелени импове разделено на количеството загубени). 3. Брой победи. В етапа елиминации при равенство в импите се гледа кой от конкурентните отбори има повече VPs от предишния етап всеки с/у всеки.
1. Ако един мач бъде изигран в една и съща посока в открита и закрита зали се присъжда резултат 8:8 VP и 0 IMP’s и отборите могат да получат ПН. В случай на уговорен мач отборите се дисквалифицират и докладват на ДК.
2. Закъснения
· В началото на кръга:
· за всеки изминали 5 мин - 1 VP (3 IMPs); при закъснение повече от 30 мин., с изключение при форсмажорни обстоятелства, срещата се печели служебно от редовно присъстващия отбор. Нередовният отбор получава 0 VPs (0 IMPs), редовният – 12 VP (1 IMP).
· След края на кръга (след времето за предаване на резултатите):
· до 5 мин предупреждение. При повече от 1 предупреждение - по 0.5 VP за всяко предупреждение без първото. За всяка изминала следваща минута по 0.2 VP (5 мин = 1 VP). 
· От 0 до 5 мин. За всяка изминала минута по 0.1 от стандартното наказание или процентно разпределени за двата отбора, в зависимост от отговорността на всеки.
От 5:01 до 10 мин. – в допълнение към първите 5 мин по 0.2 от стандартното наказание за всяка изминала минута от този интервал.
 От 10:01 до15 мин.- по 3 стандартни наказания общо.
Тези наказания са валидни за 3 или по-малко игри. При закъснения по-големи от времето за 3 игри съдията може да изтегли неизиграните донове. Ако изтеглените донове не са изиграни и на двете маси, то крайният резултат се изчислява на база на изиграните донове. Ако някой от изтеглените донове е изигран на едната маса, съдията прилага П86В.

1. Схема на турнирите – 1 сесия. Схема за движение - в зависимост от броя участници.
2. Играе се на максимален запис.
3. Времетраене на един кръг - 16 мин. за 2 игри. Времето между два последователни кръга е 2 мин.
4. Класиране – класирането е по процент. При равенство са следните критерии: 1. Победителят от директната среща (ако има такава), 2. Стандартно отклонение
5. Наказания за закъснение в началото на кръга:
· до 5 мин. - процедурно наказание 10% от топа. При недостиг на време за следващите игри се присъжда административен резултат 60%:40% за не виновната двойка.
· повече от 5 мин. - процедурно наказание 15% от топа. При недостиг на време за следващите игри се присъжда административен резултат 60%:40% за не виновната двойка.
· при неявяване за следваща сесия - отстраняване от състезанието.
6. Присъждане при закъснение в края на кръга:
· наддаването не е завършило при обявяване край на кръга - играта се анулира и се присъжда административен резултат съгласно П12В1. 
· разиграването продължава в следващия кръг - играта се анулира и се присъжда административен резултат съгласно П12В1.
7. Почиваща двойка получава административен резултат равен на техният среден процент за сесията.
8. Изчислителни методи:
· Топуване - Mitchell.
· Коригиране - Neuberg.

